[{"text_idx": "#000007", "text": "Ku\u0308llalt sageli jo\u0303uavad keskkonnaalastesse aruteludesse va\u0308ited, et me oleme liiga va\u0308ikesed, et va\u0308a\u0308rata keskkonna muutuste ka\u0308iku. So\u0303ltuvalt teemapu\u0308stitusest on va\u0308ike kas Eesti tervikuna vo\u0303i siis u\u0308ksikisik."}, {"text_idx": "#000008", "text": "Selline va\u0308ide on lihtsakoeline demagoogiavo\u0303te, mille abil saab po\u0303hjendada nii tegematust kui ka tegemist. Sobivalt saab sellega po\u0303hjendada nii po\u0303levkivienergeetika ja\u0308tkamist, viidates Hiina, India, USA ja teiste suurriikide saastemahtudele, kui ka enda pru\u0308gi sorteerimata ja\u0308tmist."}, {"text_idx": "#000009", "text": "Koolis matemaatikat o\u0303ppinud ma\u0308letavad ehk integraale \u2013 see on funktsioon paljude ha\u0308sti va\u0308ikeste asjade kokku liitmiseks. Palju va\u0308ikeseid tegusid kogumina toimib mo\u0303lemat pidi. Kui palju inimesi loobivad konisid maha, muudavad nad maailma ookeanid aegamisi konimereks."}, {"text_idx": "#000011", "text": "Suurte globaalsete va\u0308ljakutsete lahenduseks on ainult kohalikud lahendused. Ei ole olemas u\u0308hte suurt tegu, mis muudaks olematuks inimese poolt po\u0303hjustatud liikide massilise va\u0308ljasuremise, katastroofiliselt kiiresti toimuva mullastiku ha\u0308vimise vo\u0303i kliimamuutused."}, {"text_idx": "#000012", "text": "Sobivalt arendatud ja rakendatud tehnoloogia vo\u0303ib aidata nende probleemidega toime tulla. Samuti on olulised rahvusvahelised kokkulepped, et me u\u0308heskoos veaks vankrit samas suunas. Kuid lo\u0303puks on ma\u0308a\u0308rav see, mida me teeme iga pa\u0308ev. Mitte ainult korra aastas maailma koristades vo\u0303i mo\u0303nda keskkonnadokumentaali vaadates pisaraid poetades. Iga okas loeb, nagu teab meie kaitseva\u0308gi, aga need okkad peavad olema pa\u0308ris."}, {"text_idx": "#000013", "text": "U\u0308ks po\u0303hjus, miks inimkonda ohustavate keskkonnamuutustega toimetulek nii keeruline on, seisneb asjaolus, et pole olemas u\u0308hte aspekti, millele saaksime osutada, ega tegevust, mida saaksime kohendada, et keskkonnamuutusi a\u0308ra hoida."}, {"text_idx": "#000017", "text": "Esmalt, keskkonnamuutustega toimetulekuks on meil vaja teha koosto\u0308o\u0308d. Iga okas loeb rohkem, kui okkaid on targalt koos tegutsemas palju. Peame arvestama, et koos tegutsemist takistavad erinevad huvid."}, {"text_idx": "#000019", "text": "Poliitiliselt, keskkondlikult, kogukondlikult aktiivne olemine ning oma veendumuste, vajaduste ja visiooni eest seismine on teine soovitus, mida u\u0308hele tulevikust ja keskkonnast hoolivale inimesele anda. Loota, et keegi teine tuleb ja korraldab asjad a\u0308ra, on lapsemeelsus."}, {"text_idx": "#000020", "text": "Nagu na\u0308itas mo\u0308o\u0308dunud su\u0308gisese Lo\u0303una-Eesti tormi juhtum, hakkame me keskkonnamuutustega jo\u0303udma sellesse faasi, kus me ei saa enam keskvalitsuse toele loota. Puhtalt selle pa\u0308rast, et ekstreemsed keskkonnasu\u0308ndmused on u\u0308ha suurema purustusjo\u0303uga, infrastruktuuriobjektide komplekssemaks muutumise to\u0303ttu on tagaja\u0308rjed kallimad ja keskvalitsuse tippjuhtidel pole kompetentsi sellistele su\u0308ndmustele reageerimiseks (vt ka Taylor & Francis Online)."}, {"text_idx": "#000023", "text": "Keskkonnamuutused on globaalsed ja fraktaalsed, seeto\u0303ttu kehtib see soovitus nii oma la\u0308hima perekonnaringi kui ka rahvusvahelise koosto\u0308o\u0308 kohta. Et mitte langeda rohepesu virvatulukeste lummusse ja kiiktooli liikumise na\u0308ilisusse, on vaja teadmisi, mis aitaksid mo\u0303ista, milline tegutsemine, ka\u0308itumismuster, harjumus aitab keskkonnamuutusi a\u0308ra hoida."}, {"text_idx": "#000026", "text": "See on viinud meid Maa ajaloo kuuenda massilise liikide va\u0308ljasuremise epohhi (vt ka Science). Maad asustavatest imetajatest 60% moodustavad loomad, keda me kasvatame endale so\u0308o\u0308giks, 36% imetajatest moodustavad inimesed ja vaid 4% imetajatest on alles ja\u0308a\u0308nud metsikud loomad, karihiirest sinivaalani."}, {"text_idx": "#000034", "text": "Meie endi transpordiga seostatakse sageli suurimaid kasvuhoonegaaside emissioone ja keskkonnamo\u0303jusid. Fossiilsete ku\u0308tuste kasutamise piiramine transpordis, aga ka elektri- ja soojusenergia tootmises, on sama oluline kui energia u\u0308leu\u0308ldise raiskamise va\u0308hendamine."}, {"text_idx": "#000038", "text": "Lootus, et tulevikutehnoloogiad aitavad meil ta\u0308napa\u0308evaste keskkonnaprobleemidega toime tulla, on samava\u0308a\u0308rne eeldusega, et meie korraldatud joomingu tagaja\u0308rjed peavad a\u0308ra koristama lapsed."}, {"text_idx": "#000039", "text": "Keskkonnale va\u0308hem kahju tegemine meid inimkonnana va\u0308ljasuremisest paraku enam ei pa\u0308a\u0308sta. Selleks peame me po\u0308o\u0308rama su\u0308sinikuemissioonid akumulatsiooniks. See on lihtsam kui me arvame ja selleks pole vaja arendada uusi tehnoloogiaid. Loodus on kasvuhoonegaaside sidumise vo\u0303ime peale ta\u0308itsa mihkel."}, {"text_idx": "#000043", "text": "Harri Tiido: kommunistlikest ja muudest sigadest"}, {"text_idx": "#000044", "text": "Teadlased: pandeemia to\u0303i kaasa kasvuhoonegaaside ajaloolise va\u0308henemise"}, {"text_idx": "#000045", "text": "Kliimamuutus nihutab troopikavo\u0308o\u0308ndit pooluste poole"}, {"text_idx": "#000046", "text": "O\u0308kosu\u0308steeme muutev inimtegevus soosib haigusi kandvaid loomi"}, {"text_idx": "#000055", "text": "Madis Somelar: kas o\u0303petajad on po\u0303hjustanud puuduja\u0308a\u0308gi riigieelarves?"}, {"text_idx": "#000071", "text": "Nabi pidi MM-il lohutusringis egiptlase paremust tunnistama"}]